श्री श्याम फाल्गुन महोत्सव शुरू, निसान यात्रा में झूमे श्रद्धालु
जामताड़ा | रंग-बिरंगीकपड़े पहनी महिलाएं। सफेद पीला कुर्ता-पाजामा पहने पुरुष। माथे पर चंदन का तिलक, कंधे पर जय श्री श्याम लिखा दुपट्टा और हाथों में निसान के साथ श्याम भक्तों ने शहर में ध्वजा शोभा निसान यात्रा निकाली। इस दौरान जय श्री श्याम... जय बाबा की... आदि जयकारे श्रद्धालु लगा रहे थे। श्याम बाबा को समर्पित भजन-कीर्तन से माहौल श्याममय हो गया।
श्री श्याम मंदिर मिहिजाम रोड जामताड़ा की ओर से आयोजित ध्वजा शोभा निसान यात्रा के दौरान मंगलवार को जामताड़ा में खांटू धाम सा नजारा साकार हुआ। दुमका रोड स्थित दुर्गा मंदिर से निकली शोभायात्रा करीब तीन घंटे में नगर भ्रमण के बाद मिहिजाम रोड स्थित श्री श्याम मंदिर पहुंचकर संपन्न हुआ। फाल्गुन भव्य निशान शोभा यात्रा दुमका रोड से इंदिरा चौक, स्टेशन रोड होते हुए वीर कुंवर सिंह चौक पहुंची। वहां से मुख्य बाजार होते हुए पुन: इंदिरा चौक, चंचला मंदिर, रेल फाटक होते हुए श्याम मंदिर तक पहुंचा। महोत्सव 13 मार्च को होली मिलन समारोह के साथ पूरा होगा। डोरी खैंच के राखीजे यो है बाबा को निशान, पैदल चालणिये के सागै चालै बाबो श्याम..., झूम कर गाओ भगतों, ये फागन रोज-रोज नहीं आना..., आज रंग जाओ मेरे सांवरे के रंग में... आदि भक्ति गीतों पर श्रद्धालु बैंड बाजा और ढोल-नगाड़े धुन पर मगन होकर नाचते-गाते चल रहे थे। महिलाएं माथे पर सिगड़ी में प्रज्ज्वलित ज्योत लेकर चल रही थी। कार्यक्रम के आयोजन को लेकर नगर पंचायत जामताड़ा के अध्यक्ष बीरेंद्र मंडल द्वारा दो एलईडी लाईट लगाया गया। शहर की पूरी सफाई उनके द्वारा कराया गया था।
निसान यात्रा उत्साहित युवतियां।
mai_Deva hin_Deva hin_Deva hne_Deva